24. ΒΑΣΙΛΙΚΟΝ ΔΙΑΤΑΓΜΑ της 4/11 Νοεμ. 1948 Περί συστάσεως Ειδικού Ταμείου Εφαρμογής Σχεδίου Θεσσαλονίκης. Έχοντες υπ’ όψει τας διατάξεις του από 1ης Νοεμ. 1923 Ν. Δ/τος «περί συστάσεως Ειδικών Ταμείων δια την εφαρμογήν σχεδίων πόλεων» ως συνεπληρώθη δια του άρθρ. 7 του Ν.4780 και ιδόντες την υπ’ αριθ. 663 ε.ε. γνωμοδότησιν του Συμβουλίου Δημοσίων Έργων, ως και την υπ’ αριθ. 481/1948 ομοίαν του Συμβουλίου Επικρατείας. Προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Συνιστάται Ειδικόν Ταμείον Εφαρμογής Σχεδίου πόλεως Θεσσαλονίκης, εδρεύον εν Θεσσαλονίκη, σκοπόν έχον την εφαρμογήν του σχεδίου, τον εξωραϊσμόν της πόλεως Θεσσαλονίκης, ως και των εις αυτήν υπαγομένων κωμών και συνοικισμών και την εκτέλεσιν πολεοδομικών έργων προαγόντων εν γένει την περιοχήν ταύτην και δη ειδικώτερον: α)Την εκτέλεσιν και εφαρμογήν των εκ των εγκεκριμένων σχεδίων προβλεπομένων ρυμοτομιών, την πραγματοποίησιν και διαμόρφωσιν των εκ τούτου καθοριζομένων πλατειών, αλσών, παραλιακών δια λουτρά και αναψυχήν χώρων και λοιπών κοινοχρήστων τοιούτων (δι’ απαλλοτριώσεων και διαμορφώσεων αυτών). β)Την εκμετάλλευσιν περιερχομένων αυτώ γηπέδων και καταστημάτων, ψυχαγωγικών κέντρων, αγορών και λοιπών κοινοχρήστων χώρων, οίον αλσών, πλατειών κλπ. γ)Την επέκτασιν και συντήρησιν δενδροφυτειών και αναδασώσεων. δ)Την επιμέλειαν και επιδίωξιν της απαλλοτριώσεως γηπέδων κειμένων εντός της πέριξ εκάστου σχεδίου ζώνης προς εξασφάλισιν της κανονικής της πόλεως κλπ. αναπτύξεως και επεκτάσεως ή και δια την ίδρυσιν αλσών, αθλητικών γηπέδων ή κέντρων ψυχαγωγίας. ε)Την εκτέλεσιν παντός ετέρου έργου κοινής ωφελείας σχετικού προς το άρθρ. 2 παρ. 1 εδάφ. β΄ του από 17/7/1923 Δ/τος «περί σχεδίων πόλεων». Άρθρ.2.-Η δικαιοδοσία και η αρμοδιότης του Ταμείου τούτου, η συναφής διάθεσις των πόρων και εκτέλεσις των έργων, ως και τα σχετικά δικαιώματα και υποχρεώσεις των τε ιδιοκτητών και του οικείου Δήμου κατα τας διατάξεις του παρόντος αφορώσι την περιοχήν την περιλαμβανομένην εντός των εγκεκριμένων σχεδίων της δικαιοδοσίας του Γραφ. Σχεδ. Θεσ/κης. Πάντως παρέχεται το δικαίωμα εκτελέσεως έργων και εκτός αυτών εφ’ όσον ταύτα αφορώσι τα εν τω προηγουμένω άρθρ. 1 εδ. δ΄ και ε΄ αναφερόμενα και κρίνονται ταύτα ως αναγκαία μετά σύμφωνον γνώμην της Διοικούσης Επιτροπής και του Συμβουλίου Δημ. Έργων και έγκρισιν του Υπουργού Δημ. Έργων. Άρθρ.3.-Προς εκτέλεσιν του ως άνω σκοπού αυτού το Ταμείον δικαιούται να προτείνη την επιβολήν απασών των υπέρ αυτού προβλεπομένων υπό του από 1-11-1923 Ν.Δ/τος εισφορών (εισπράξεων, επιχορηγήσεων κλπ.) και να αποδέχηται ή αποποιήται τα εκ χαριστικών εν γένει πράξεων περιερχόμενα εις αυτό, οίον δωρεάς, κληρονομίας, κληροδοσίας κλπ. Άρθρ.4.-«1.Το Ταμείον διοικείται υπό Επιτροπής αρμοδίας ν’ αποφασίση επί παντός αντικειμένου αφορώντος εις τον σκοπόν αυτού και απαρτιζομένης εκ των κάτωθι μελών: 1)Εξ ενός Γενικού Επιθεωρητού ή Επιθεωρητού Υπουργείου Οικισμού και Ανοικοδομήσεως ως Προέδρου, οριζομένου μετά του αναπληρωτού αυτού, ομοίως Γεν. Επιθεωρητού ή Επιθεωρητού του αυτού Υπουργείου, υπό του Υπουργού. 2)Εκ του προϊσταμένου του Γραφείου Σχεδίου Πόλεως Θεσσαλονίκης. 3)Εκ του Δημάρχου και οικείου Δήμου. 4)Εκ του Διευθυντού της Α΄ Οικονομικής Εφορίας. 5)Εκ του Εκπροσώπου του εν Θεσσαλονίκη Τοπικού Τμήματος του Τεχνικού Επιμελητηρίου της Ελλάδος. Τα μέλη της Διοικούσης Επιτροπής διορίζονται δι’ αποφάσεως του Υπουργού του Οικισμού και Ανοικοδομήσεως. 2.Τα υπ’ αριθ. 2 και 4 μέλη αναπληρούνται υπό των εν τη Υπηρεσία νομίμων αναπληρωτών των. Τον Δήμαρχον αναπληροί ο Προϊστάμενος της παρ’ αυτώ Τεχνικής Υπηρεσίας και εν ελλείψει τοιούτου εις Δημοτικός Σύμβουλος οριζόμενος υπό του Δημάρχου, τον δε Εκπρόσωπον του Τεχνικού Επιμελητηρίου έτερον μέλος οριζόμενον υπό  Σελ. 525 - 159 Σχέδιο Πόλεως Θεσσαλονίκης 23.Ε.β.24 του εν Θεσσαλονίκη Τοπικού Τμήματος του Τεχνικού Επιμελητηρίου της Ελλάδος». Το άρθρ. 4 αντικατεστάθη ως άνω δια του Β.Δ. 6 Μαρτ./24 Απρ. 1950. Άρθρ.5.-Η Διοικούσα Επιτροπή συνεδριάζει εις τόπον οριζόμενον υπ’ αυτής και ευρίσκεται εν απαρτία παρόντων τριών τουλάχιστον εκ των μελών αυτής, εν οις απαραιτήτως ο Πρόεδρος και ο Προϊστάμενος του Πολεοδ. Γραφείου. Αι αποφάσεις της Επιτροπής λαμβάνονται κατά πλειοψηφίαν των παρόντων κατά την συνεδρίασιν μελών, εν ισοψηφία υπερισχυούσης της ψήφου του Προέδρου. Άρθρ.6.-Η Επιτροπή συνέρχεται εις συνεδριάσεις οσάκις κληθή προς τούτο υπό του Προέδρου αυτής προς συζήτησιν θεμάτων της αρμοδιότητός της. Πάντως ο Πρόεδρος οφείλει να καλή εις συνεδρίασιν την Επιτροπήν, οσάκις ζητεί τούτο ο Υπουργός Δημοσίων Έργων ή ο Προϊσ/νος του Πολ. Γραφ. Θεσ/νίκης ή ο Δήμαρχος. Η Επιτροπή συντάσσει πρακτικά περί των ζητημάτων και αποφάσεων αυτής, άτινα καταχωρούνται εν ιδίω βιβλίω. Τα πρακτικά εκάστης συνεδριάσεως υποδιαιρούνται εις πράξεις εκάστη των οποίων αναφέρεται εις ίδιον θέμα συζητήσεως και αίτινες αριθμούνται κατά συνεχή αύξονα αριθμόν δι’ άπαν το έτος. Το πρακτικόν εκάστης συνεδρίας δέον να υπογράφηται υπό των παρευρεθέντων κατ’ αυτήν μελών. Της συντάξεως των πρακτικών επιμελείται εις γραμματεύς προσλαμβανόμενος επ’ αμοιβή υπό της Επιτροπής εκ του Προσωπικού του Γραφείου Νομομηχανικού Θεσσαλονίκης ή του Πολεοδομικού Θεσσαλονίκης όστις και τηρεί ταύτα υπό την εποπτείαν του Προϊσταμένου του Πολεοδομικού Γραφείου, διεξάγων άμα και την παρομαρτούσαν υπηρεσίαν της Επιτροπής. Ο Προϋπολογισμός του Ταμείου παρακολουθεί χρονολογικώς των Κρατικόν προϋπολογισμόν και δέον να προβλέπη τα καθ’ άπαν το έτος προβλεπόμενα έσοδα και έξοδα κατ’ είδος εισπράξεως και δαπάνης. Εντός του τελευταίου μηνός εκάστου οικονομικού έτους δέον να συντάσσηται και υποβάλληται εις το Υπουργείον Δημοσίων Έργων προς έγκρισιν κατά τα εκάστοτε ισχύοντα ο απολογισμός του προηγουμένου έτους και ο προϋπολογισμός του επομένου, αφού προηγουμένως εγκριθώσιν αμφότεροι υπό της Διοικούσης το Ταμείον Επιτροπής. Σελ. 526 Την ευθύνην της εμπροθέσμου συντάξεως και υποβολής προς έγκρισιν του τε προϋπολογισμού και του απολογισμού έχει ο Προϊσ/νος του Πολ. Γραφ. Θεσ/νίκης. Αι μεταβολαί του εγκριθέντος προϋπολογισμού εντός της χρήσεως αυτού ενεργούνται κατά τον αυτόν ως άνω τρόπον. Η Διοικούσα το Ταμείον Επιτροπή ομού μετά του Προϋπολογισμού οφείλει να υποβάλη εις το Υπουργείον Δημοσίων Έργων προς έγκρισιν και το πρόγραμμα των κατά το επόμενον έτος εκτελεστέων έργων μετά εκθέσεως, των πεπραγμένων, του προηγουμένου έτους. Ως προς την σύνταξιν του προγράμματος και της εκθέσεως ισχύουσιν αναλόγως αι διατάξεις του προηγουμένου άρθρου. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. - 160 23.Ε.β.24 Σχέδιο Πόλεως Θεσσαλονίκης 